Coco (film)

***Coco*** er en mexikansk-amerikansk animasjonsfilm fra , produsert av Pixar Animation Studios og distribuert av Walt Disney Pictures. Filmen er regissert av Lee Unkrich, mens Adrian Molina er medregissør. Michael Giacchino har komponert lydsporet. *Coco* handler om den 12 år gamle gutten Miguel Rivera, som ved et uhell havner i dødsriket. Han må få hjelp av sin tippoldefar for å vende hjem til sin familie i den levende verden.

*Coco* hadde verdenspremiere 20. oktober 2017 under Morelia internasjonale filmfestival i Morelia i Mexico. Den ble den mest innbringende filmen noensinne i Mexico. Filmen hadde kinopremiere i USA 22. november 2017 og i Norge 2. februar 2018. Den fikk god kritikk for animasjon, stemmearbeid, lydspor, sanger og skildringen av meksikansk kultur. *Coco* vant to Oscar-priser for beste animasjonsfilm og beste sang («Remember Me»).

## Handling
Filmen utspiller seg i Mexico og handler om en 12 år gammel gutt ved navn Miguel Riveras. Miguel lever med en skomakerfamilie som hater musikk. Dette er et problem fordi Miguel elsker musikk, og hans største idol er den store musikeren og sangeren Ernesto de la Cruz. I et forsøk på å delta i en konsert på *[[De dødes dag|Día de Muertos (De dødes dag)]]*, havner Miguel i dødsriket. Der treffer han sine forfedre, som lar ham vende tilbake til den levende verden dersom han slutter med musikk for godt. Dette ønsker han ikke å gå med på. Sammen med den bortglemte musikeren Héctor bestemmer han seg for å få hjelp av sin avdøde tippoldefar. Han er sikker på at dette er Ernesto de la Cruz. Men Miguel må komme seg tilbake til den levende verden innen daggry, hvis ikke blir han værende i dødsriket for alltid.

## Medvirkende
### Originalstemmer
* Anthony Gonzalez som Miguel Rivera
* Gael García Bernal som Héctor
* Benjamin Bratt som Ernesto de la Cruz
* Antonio Sol som Ernesto de la Cruz (sangstemme)
* Alanna Ubach som Mamá Imelda Rivera
* Renée Victor som Abuelita Elena Rivera
* Ana Ofelia Murguia som Mamá Coco Rivera
* Edward James Olmos som Chicharrón
* Jaime Camil som Papá Enrique Rivera
* Sofía Espinosa som Mamá Luisa Rivera
* Alfonso Arau som Papá Julio Rivera
* Carla Medina som Tía Victoria Rivera
* Luis Valdez som Tío Berto Rivera
* Selene Luna som Tía Rosita Rivera
* Herbet Siguenza som Tío Felipe Rivera og Tío Oscar Rivera
* Polo Rojas som Abel Rivera
* Montse Hernandez som Rosa Rivera
* Lombardo Boyar som en Mariachisanger
* Octavio Solis som agenten ved inngangen
* Gabriel Iglesias som embetsdommer
* Cheech Marin som nødhjelp
* Blanca Araceli som Emcee
* Natalia Cordova-Buckley som Frida Kahlo
* Carla Medina som agent
* Salvador Reyes som sikkerhetsvakt
* John Ratzenberger som Juan Ortodoncia

### Norske stemmer
* Markus Magne Rosså som Miguel
* Jan Martin Johnsen som Héctor
* Kåre Conradi som Ernesto de la Cruz
* Mari Maurstad som Mamá Imelda
* Kari Ann Grønsund som Abuelita
* Ida Lind som Mamá Coco
* Even Bergan som Papá
* Emilie Christensen som Mamá
* Harald Mæle som Papá Julio
* Christian Greger Strøm som Onkel Oscar og Onkel Felipe
* Brit Elisabeth Haagensli som Tante Rosita
* Anne Marie Ottersen som Tante Victoria
* Christoffer Staib som Mannlig kontorist
* Ingar Helge Gimle som Mariachi på torget
* Gisken Armand som Frida Kahlo
* Nils Ole Oftebro som Chicharrón
* Tommy Karlsen Sandum som Gustavo
* Kalle Øby som Onkel Berto og Don Hidalgo
* Lena Meieran som Kvinnelig avreisebetjent
* Katrine Blomstrand som Konferansier
* Lars Sundsbø som Sikkerhetsvakt og Ankomstbetjent
* Stig Henrik Hoff som Konstabel
* Morten Røhrt som Juan Ortodoncia

## Referanser


## Eksterne lenker
*